b"\n_START_ARTICLE_\nCaroline Gennez\n_START_SECTION_\nBiografia\n_START_PARAGRAPH_\nDels 5 als 14 anys fou jugadora de tennis, per\xc3\xb2 una h\xc3\xa8rnia discal acab\xc3\xa0 amb la seva prometedora carrera. Aleshores es gradu\xc3\xa0 en ci\xc3\xa8ncies pol\xc3\xadtiques i sociologia a la Universitat Cat\xc3\xb2lica de Lovaina; alhora, ingress\xc3\xa0 a Animo (Joventuts Socialistes) el 1998, i en ser\xc3\xa0 portaveu el 2001-2003, alhora que assessora de Johan Vande Lanotte._NEWLINE_A les eleccions municipals de 2001 fou elegida regidora de Sint-Truiden, i ser\xc3\xa0 nomenada tinent d'alcalde el 2003. Fou senadora cooptada a les eleccions legislatives belgues de 2003 i es trasllad\xc3\xa0 a Mechelen. Despr\xc3\xa9s de les eleccions regionals belgues de 2004 fou cap de fracci\xc3\xb3 del sp.a al Parlament Flamenc, i des del 2006 \xc3\xa9s tinent d'alcalde de l'ajuntament de Mechelen responsable d'educaci\xc3\xb3, joventut, treball i economia social._NEWLINE_Despr\xc3\xa9s del frac\xc3\xa0s a les eleccions legislatives belgues de 2007 fou elegida presidenta del sp.a, del que ja n'era vicepresidenta des de 2003, en substituci\xc3\xb3 de Johan Vande Lanotte."